als_Latn dik_Latn sag_Latn
Këngëtarja e njohur Miriam Cani, e ftuar në emisionin Top Show deklaroi se ajo dhe Alban Skëndëraj dëshirojnë që shumë shpejt të kenë një fëmijë por "jo çdo gjë varet nga ne, pavarësisht dëshirës së madhe. Mund të vijë kur të jetë e shkruar"- tha këngëtarja.
Pyetjes se kur kanë planifikuar të martohen Miriami iu përgjigj se mund të ndodhë shpejt, thjesht çifti nuk dëshiron të ngutet, sepse do ta shijojë ceremoninë për vete në radhë të parë.
Janë përfolur shpesh për një ceremoni të mundshme martese, për të cilën kohë më parë vetë këngëtari Alban Skënderaj pranoi se do të ndodhte shumë shpejt brenda vitit. Çifti që bashkëjeton prej disa kohësh të "Kodra e Diellit", ka nisur të merret aktualisht me arredimin e shtëpisë duke nënkuptuar se ceremonia nuk do të vonojë shumë.
Kjo duket të jetë një periudhë e lumtur për çiftin sepse përveç punëve të zemrës dhe ato të karrierës po i shkojnë 'vaj'. Miriami vazhdon të korrë sukses në Gjermani me këngën "Bring The Rain" ku aktualisht kënga renditet e 5-ta në klasifikimin e këngëve më të dëgjuara, në radio dhe televizion, si dhe falë një kontrate të lidhur me McDonalds, kënga do të transmetohet në 3000 filialet e dyqanit të famshëm për 6 muajt në vijim. "Jam edhe vetë e suprizuar nga suksesi i këngës. Rikthehem në Gjermani që nga koha e Prelouders, ndonëse deri në vitin 2010 kam prezantuar një emision muzikor në një prej televizioneve atje, "Bring The Rain" është projekti i parë muzikor që më rikthen në Gjermani."- pohoi Miriami.
als_Latn als_Latn als_Latn als_Latn